న్యూఢిల్లీ: ఢిల్లీ విమానాశ్రయంలో రాజీవ్ కటియాల్ అనే పెద్దాయనపై ఇండిగో ఎయిర్లైన్స్ సిబ్బంది దాష్టీకానికి పాల్పడిన సంఘటన అనూహ్య మలుపు తీసుకుంది. ప్రయాణికుడిపై దాడిచేసిన సిబ్బందికి బుద్ధి చెప్పాల్సింది పోయి... ఇండిగో యాజమాన్యం షాకింగ్ నిర్ణయం తీసుకుంది. ఈ దారుణం వెలుగులోకి వచ్చేందుకు కారణమైన ఉద్యోగిని విధుల్లో నుంచి తొలగించింది. 53 యేళ్ల రాజీవ్ కటియాల్ అనే ప్రయాణికుడితో గొడవపడిన ఇద్దరు ఇండిగో ఎయిర్లైన్స్ సిబ్బంది.. ఆయనను కిందపడేసి దారుణంగా కొట్టిన సంగతి తెలిసిందే. మూడు వారాల క్రితం జరిగిన ఈ సంఘటనపై తాజాగా ఓ వీడియో బయటికి రావడంతో ఇండిగో ఎయిర్లైన్స్పై తీవ్ర ఆగ్రహం పెల్లుబికింది. ప్రయాణికుడిపై చేయిచేసుకోవడాన్ని కేంద్ర పౌర విమానయాన సహాయమంత్రి జయంత్ సిన్హా తీవ్రంగా ఖండించారు. ఈ ఘటనపై సవివరంగా నివేదిక సమర్పించాలనీ... దాడికి పాల్పడిన వారిపై వెంటనే చర్యలు తీసుకోవాలని ఆదేశించారు.దీంతో ఆగమేఘాల మీద స్పందించిన ఇండిగో... ‘‘ప్రవర్తనా నియమావళిని ఉల్లంగించిన వారిపై ఉన్నతస్థాయి కమిటీతో విచారణ జరిపాం. ఈ సంఘటనకు ప్రధాన కారకుడైన ఉద్యోగిని వెంటనే విధుల్లో నుంచి తొలగిస్తున్నాం. అతడే ఈ పరిస్థితికి ప్రేరేపించి, తీవ్రతరం చేసినట్టు విచారణలో తేలింది...’’ అని ట్వీట్ చేసింది. అయితే తొలగించిన ఉద్యోగి పేరు మాత్రం తన ప్రకటనలో వెల్లడించలేదు. తీరా దీనిపై ఆరా తీసిన మీడియా సిబ్బందికి షాకింగ్ విషయం తెలిసింది. ఇండిగో సిబ్బంది దాష్టీకాన్ని వీడియో తీసి, అది బయటికి వచ్చేందుకు కారణమైన మోంతు కార్లా అనే ఉద్యోగిని విధుల్లో నుంచి తొలగించినట్టు వెలుగులోకి వచ్చింది.కాగా ఈ వీడియో తీసింది తానే అయినా బయటికి లీక్ చేసింది మాత్రం తాను కాదని మీడియా ముందు కార్లా గోడు వెళ్లబోసుకున్నాడు. ‘‘గొడవ జరుగుతున్నప్పుడు నేను అటుగా వెళ్తున్నాను. ఎవరు మొదలుపెట్టారో తెలియదుగానీ... నా కొలీగ్కి, ప్రయాణికుడికి తీవ్ర వాగ్వాదం జరిగింది. దీంతో ఈ సంఘటన మొత్తం వీడియో తీశాను. తర్వాత  అక్కడి నుంచి వెళ్లిపోతుండగా... గొడవపడిన సహోద్యోగి నా వద్దకు వచ్చి వీడియో పంపమని కోరాడు. ‘సెక్యూరిటీ అసిస్టెంట్ మేనేజర్’ దగ్గర ‘ఆధారంగా’ దీన్ని చూపుతానన్నాడు...’’ అని పేర్కొన్నాడు. అనంతరం ఇండిగో సీనియర్లు తనను పిలిపించుకుని విషయం మొత్తం అడిగి తెలుసుకున్నారనీ.. వీడియో తమకు పంపమని చెప్పి తన ఫోన్లో నుంచి డిలీట్ చేశారని వెల్లడించాడు. అక్టోబర్ 16 మొదలు 30 వరకు రోజూ పిలిపించుకుని తీవ్రంగా వేధించారని కార్లా వాపోయాడు. ‘‘అక్టోబర్ 30న ఉన్నట్టుండి నన్ను ఉద్యోగంలో నుంచి తొలగిస్తున్నట్టు చెప్పారు. ఆరేళ్లుగా ఇండిగోలోనే పనిచేస్తున్నాను. ప్రస్తుతం నా భార్య గర్భవతి అనీ... సస్పెండైనా చేయండిగానీ ఉద్యోగం తీసెయ్యెద్దని బతిమాలినా వినలేదు...’’ అని ఆవేదన వ్యక్తం చేశాడు. కాగా ఇండిగో తీసుకున్న నిర్ణయంపై నెటిజన్లు తీవ్ర ఆగ్రహం వ్యక్తం చేస్తున్నారు. ఇకపై ఇండిగో విమానాలు ఎక్కబోమంటూ తీవ్రంగా స్పందిస్తున్నారు.
newdhilly: dhilli vimaanaasrayamlo rajiv katial ane peddaayanapai indigo airlines sibbandi daashteekaaniki paalpadina sanghatana anuhya malupu teesukundi. prayaanikudipai daadichesina sibbandiki buddhi cheppalsindi poyi... indigo yaajamaanyam shaking nirnayam teesukundi. ee daarunam veluguloki vachenduku kaaranamaina udyogini vidhullo nunchi tolaginchindi. 53 yella rajiv katial ane prayaanikuditoe godavapadina iddaru indigo airlines sibbandi.. aayananu kindapadesi daarunamgaa kottina sangati telisinde. moodu vaaraala kritam jarigina ee sanghatanapai taajaagaa oo veedio bayatiki raavadamtho indigo airlinespie teevra aagraham pellubikindi. prayaanikudipai cheyichesukovadanni kendra poura vimaanayaana sahayamantri jayant sinha teevramgaa khandinchaaru. ee ghatanapai savivaramgaa nivedika samarpinchaalanii... daadiki paalpadina vaaripai ventane charyalu teesukovaalani aadesinchaaru.deentho aagameghaala meeda spandinchina indigo... ‘‘pravartanaa niyamaavalini ullanginchina vaaripai unnatasthaayi kamiteetho vichaarana jaripam. ee sanghatanaku pradhaana kaarakudaina udyogini ventane vidhullo nunchi tolagistunnam. atade ee paristhitiki prerepinchi, teevrataram chesinattu vichaaranalo telindi...’’ ani tweet chesindi. ayithe tolaginchina udyogi paeru maatram tana prakatanalo velladinchaledu. tiiraa deenipai aaraa teesina media sibbandiki shaking vishayam telisindi. indigo sibbandi daashteekaanni veedio teesi, adhi bayatiki vachenduku kaaranamaina monthu karla ane udyogini vidhullo nunchi tolaginchinattu veluguloki vachindi.kaga ee veedio teesindi taane aina bayatiki leak chesindi maatram taanu kaadani media mundu karla godu vellabosukunnadu. ‘‘godava jarugutunnappudu nenu atuga veltunnaanu. evaru modalupettaro teliyadugaanii... naa koligki, prayaanikudiki teevra vaagwaadam jarigindi. deentho ee sanghatana mottam veedio teesaanu. tarvaata  akkadi nunchi vellipotundagaa... godavapadina sahodyogi naa vaddaku vachi veedio pampamani koradu. ‘security assistent manager’ daggara ‘aadhaaramgaa’ deenni chuuputaanannaadu...’’ ani perkonnadu. anantaram indigo seenierlu tananu pilipinchukuni vishayam mottam adigi telusukunnarani.. veedio tamaku pampamani cheppi tana fonlo nunchi deleate chesarani velladinchaadu. actober 16 modalu 30 varaku roojoo pilipinchukuni teevramgaa vedhinchaarani karla vaapoyaadu. ‘‘actober 30na unnattundi nannu udyogamlo nunchi tolagistunnattu cheppaaru. aarellugaa indigolone panichestunnaanu. prastutam naa bharya garbhavati any... saspendaina cheyandigaanii udyogam teeseyyeddani batimalina vinaledu...’’ ani aavedana vyaktam cheshaadu. kaga indigo teesukunna nirnayampai netijanlu teevra aagraham vyaktam chestunnaru. ikapai indigo vimaanaalu ekkabomantu teevramgaa spandistunnaaru.